ພິທີຊາປະນະກິດສົບ ສະຫາຍ ພົນໂທ ສະໝານ ວິຍະເກດ ອະດີດກຳ ມະການສູນກາງພັກສະໄໝທີ II, III, IV, V, VI, VII, VIII, ອະດີດປະທານສະພາແຫ່ງຊາດຊຸດທີ III, IV, V, ອະດີດ
ຫົວໜ້າຄະນະຈັດຕັ້ງສູນກາງພັກ, ອະດີດຫົວໜ້າຄະນະໂຄສະນາອົບຮົມສູນ ກາງພັກ, ອະດີດລັດຖະມົນຕີກະຊວງສຶກ ສາທິການ, ອະດີດຮອງລັດຖະມົນຕີກະ ຊວງປ້ອງກັນປະເທດ ໄດ້ຈັດຂຶ້ນໃນຕອນ ບ່າຍວັນທີ 25 ກໍລະກົດ 2016 ທີ່ເດີ່ນສະໜາມຫຼວງ, ນະຄອນຫຼວງວຽງຈັນ, ໂດຍມີພະເຖລະ ນຸເຖລະ, ການນຳພັກ-ລັດ ຊຶ່ງນຳໂດຍທ່ານ ບຸນຍັງ ວໍລະຈິດ ເລຂາ ທິການໃຫຍ່, ປະທານປະເທດ, ທ່ານ ທອງລຸນ ສີສຸລິດ ນາຍົກລັດຖະ ມົນຕີ, ບັນດາອະດີດ ການນຳພັກ-ລັດ, ບັນດາອົງການຈັດຕັ້ງສາກົນ, ພ້ອມດ້ວຍ ມວນຊົນນະຄອນຫຼວງເຂົ້າຮ່ວມຢ່າງ ໜາແໜ້ນ.
ສະຫາຍ ພົນໂທ ສະໝານ ວິຍະເກດ ເກີດເມື່ອ ວັນທີ 3 ມີນາ 1927 ທີ່ບ້ານດົງ ຕຳບົນປ່າມະ ຄາບ ເມືອງພິຈິດ ແຂວງ ພິຈິດ (ປະເທດໄທ), ປະ ຈຸບັນຢູ່ບ້ານໜອງສ້າງທໍ່ ເມືອງໄຊເສດຖາ ນະຄອນຫຼວງວຽງຈັນ, ການເຄື່ອນໄຫວປະຕິວັດແຕ່ ລະໄລຍະໂດຍຫຍໍ້ດັ່ງນີ້: ສະຫາຍໄດ້ເຂົ້າຮ່ວມຂະ ບວນການຕໍ່ສູ້ກູ້ຊາດເລີ່ມ ຕັ້ງແຕ່ປີ 1945 ເປັນຕົ້ນ ມາ, ປີ 1945-1948 ເປັນທະຫານລາວອິດສະ ຫຼະ (ກູ້ຊາດ) ເຄື່ອນໄຫວຢູ່ຕາມເຂດຊາຍແດນ ລາວ-ຫວຽດນາມ, ປີ 1948 ເປັນ ຫົວໜ້າການເມືອງຂອງໝວດທະຫານ ລາວອິດສະຫຼະ, ກອງຮ້ອຍໄຊຈັກກະພັດ ແຂວງຈຳປາສັກ, ປີ 1949 ໄດ້ເຂົ້າເປັນ ພັກຄອມມູນນິດອິນດູຈີນ.
ປີ 1950-1954 ເປັນຮອງຫົວໜ້າການ ເມືອງຂອງທະຫານເຂດໃຕ້ລາວທີ່ແຂວງ ອັດຕະປື, ປີ 1954-1960 ເປັນນາຍ ພັນຮັບຜິດຊອບພະແນກຈັດຕັ້ງຫ້ອງ ການເມືອງກອງບັນຊາການສູງສຸດຂອງ ກອງທັບປົດປ່ອຍປະຊາຊົນລາວ, ປີ 1960-1969 ເປັນເລຂາຄະນະພັກຮັບຜິດຊອບການເມືອງກອງບັນຊາການທະຫານ ແຂວງຊຽງຂວາງ, ປີ 1970- 1973 ເປັນເລຂາຄະນະພັກທັງເປັນຫົວ ໜ້າກອງບັນຊາການທະຫານເຂດໃຕ້ ລາວໃນເດືອນ 2 ປີ 1972 ກອງປະຊຸມ ໃຫຍ່ຄັ້ງທີ II ຂອງພັກປະຊາຊົນປະຕິ ວັດລາວສະຫາຍຖືກເລືອກຕັ້ງເປັນກຳ ມະການຄະນະບໍລິຫານງານສູນກາງພັກ,ປີ 1973-1975 ເປັນຫົວໜ້າຫ້ອງການເມືອງກອງບັນຊາການທະຫານສູງສຸດ ກອງທັບປົດປ່ອຍປະຊາຊົນລາວ, ປີ 1975-1981 ເປັນຮອງລັດຖະມົນຕີກະ ຊວງປ້ອງກັນປະເທດ ທັງຖືກແຕ່ງຕັ້ງ ເປັນຫົວໜ້າກົມໃຫຍ່ການເມືອງກອງທັບ ປະຊາຊົນ ປະຕິວັດລາວ, ປີ 1982-1986 ໃນກອງປະຊຸມໃຫຍ່ຄັ້ງທີ III ຂອງພັກປະຊາຊົນປະຕິວັດລາວສະຫາຍ ໄດ້ຖືກເລືອກຕັ້ງເປັນກຳມະການຄະນະບໍລິຫານງານສູນກາງພັກ, ຖືກເລືອກຕັ້ງ ເປັນເລຂາທິການສູນກາງພັກ ທັງເປັນ ຫົວໜ້າຄະນະຈັດຕັ້ງສູນກາງພັກ, ປີ 1986-1988 ກອງປະຊຸມຄັ້ງທີ IV ຂອງພັກປະຊາຊົນລາວ ສະຫາຍໄດ້ຖືກເລືອກຕັ້ງເປັນກຳມະການກົມການເມືອງ ສູນກາງພັກເປັນເລຂາທິການສູນກາງພັກ, ຫົວໜ້າຄະນະຈັດຕັ້ງສູນກາງພັກ.
ມາຮອດປີ 1988-1991 ເປັນລັດ ຖະມົນຕີກະຊວງສຶກສາທິການ, ປີ 1992 ໄດ້ຖືກເລືອກຕັ້ງເປັນປະທານສະພາ ແຫ່ງຊາດຊຸດທີ III, ປີ 1997 ໄດ້ຖືກ ເລືອກຕັ້ງເປັນປະທານສະພາແຫ່ງຊາດ ຊຸດທີ IV, ປີ 2002 ໄດ້ຖືກເລືອກຕັ້ງ ເປັນປະທານສະພາແຫ່ງຊາດຊຸດທີ V, ປີ 2006 ໃນກອງປະຊຸມໃຫຍ່ຄັ້ງທີ VII ຂອງພັກປະຊາຊົນປະຕິວັດລາວ ສະຫາຍ ໄດ້ຖືກເລືອກຕັ້ງເປັນກົມການເມືອງສູນກາງພັກ ຮັບຜິດຊອບເປັນຫົວໜ້າຄະນະຊີ້ນຳວຽກງານແນວຄິດ, ທິດສະດີວັດທະນະທຳສູນກາງພັກ, ຮັບຜິດຊອບເປັນຫົວ ໜ້າຊີ້ນຳວຽກງານຮຽບຮຽງປະຫວັດສາດສາຍພົວພັນພິເສດລາວ-ຫວຽດນາມ ຮ່ວມສຳພັນສູ້ຮົບແຕ່ປີ 1930-2007, ປີ 2006-2011 ຖືກແຕ່ງຕັ້ງເປັນຫົວໜ້າຄະນະໂຄສະນາອົບຮົມສູນ ກາງພັກ, ປີ 2011 ຍ້ອນສຸຂະພາບ ແລະອາຍຸກະສຽນສູງ ສະຫາຍຈິ່ງສະ ໝັກ ຂໍລາອອກພັກຜ່ອນ ແລະບໍ່ຂໍສືບຕໍ່ ສະໝັກຄະນະບໍລິຫານງານສູນກາງພັກໃນກອງປະຊຸມໃຫຍ່ຄັ້ງທີ IX ຂອງພັກ.
ເຖິງຢ່າງໃດກໍຕາມ ດ້ວຍຜົນງານ ແລະຄຸນງາມຄວາມດີທີ່ໄດ້ປະກອບສ່ວນ ເຂົ້າໃນພາລະກິດຕໍ່ສູ້ປົດປ່ອຍປະເທດ ຊາດ ກໍຄືພາລະກິດປົກປັກຮັກສາ ແລະ ສ້າງສາປະເທດຊາດ ສະຫາຍ ພົນໂທ ສະໝານ ວິຍະເກດ ຈິ່ງໄດ້ຮັບການ ຍ້ອງຍໍຈາກພັກ-ລັດດ້ວຍຮູບການຍ້ອງຍໍປະເພດຕ່າງໆຄື: ຫຼຽນຄຳແຫ່ງຊາດ 1 ໜ່ວຍ, ຫຼຽນໄຊອິດສະຫຼະ ຊັ້ນໜຶ່ງ 4 ໜ່ວຍ, ຫຼຽນໄຊພິລະອາດຫານຊັ້ນໜຶ່ງ, ຫຼຽນໄຊຊະນະເລີດ, ຫຼຽນຄຳແຫ່ງຊາດ ຫວຽດນາມ, ຫຼຽນຄຳແຫ່ງຊາດກຳປູ ເຈຍ, ຫຼຽນລະນຶກສ້າງຕັ້ງພັກຄົບຮອບ 50 ປີ, ຫຼຽນລະນຶກສ້າງຕັ້ງກອງທັບຄົບ ຮອບ 50 ປີ, ຫຼຽນລະນຶກວັນສ້າງຕັ້ງສູນ ກາງແນວລາວສ້າງຊາດຄົບຮອບ 60 ປີ, ຫຼຽນກາຕໍ່ຕ້ານຝຣັ່ງ, ຫຼຽນກາຕໍ່ຕ້ານ ອາເມລິກາ ຢ່າງລະ 1 ໜ່ວຍ, ນອກຈາກ ນັ້ນ ສະຫາຍຍັງໄດ້ຮັບໃບຍ້ອງຍໍຫຼາຍ ປະເພດຈາກພາຍໃນປະເທດ ແລະຕ່າງ ປະເທດອີກ.
ເນື້ອໃນຂ່າວ: ໜັງສືພິມເສດຖະກິດສັງຄົມ
ຮູບພາບ: Keth Saliankham